**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind aprobarea bugetului general propriu al Judeţului Cluj pe anul 2020**

 Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 5011 din 12.02.2020la Proiectul de hotărâre înregistrat cu nr. 49 din 18.02.2020 privind aprobarea bugetului general propriu al Județelui Cluj pe anul 2020, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 5011 din 12.02.2020 şi de Avizul cu nr. 5.011 din 20.02.2020 adoptat de Comisia de specialitate nr. 2;

 În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* Legii finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2020 nr. 5/2020;
* Legii responsabilității fiscal-bugetare nr. 69/2010, republicată, cu modificările și completările ulterioare;
* Hotărârii Guvernului nr. 978/2015 privind aprobarea standardelor minime de cost pentru serviciile sociale și a nivelului venitului lunar pe membru de familie în baza căruia se stabilește contribuția lunară de întreținere datorată de către susținătorii legali ai persoanelor vârstnice din centrele rezidențiale;
* Hotărârii Guvernului nr. 904/2014 pentru stabilirea limitelor minime de cheltuieli aferente drepturilor prevãzute de art. 129 alin. (1) din Legea nr. 272/2004 privind protecţia şi promovarea drepturilor copilului;

Fiind îndeplinite prevederile cuprinse în art. 182 alin. (4) coroborate cu art. 136 și cu art.139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul drepturilor conferite prin art. 115 alin. (1) lit. (c) coroborat cu prevederile art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte:**

**Art. 1.** Se aprobă bugetul general al Judeţului Cluj pe anul 2020, în sumă de 1.405.469,76 mii lei, conform **anexei nr. 1** la prezenta hotărâre.

 **Art. 2. (1)** Se aprobă bugetul local al Judeţului Cluj pe anul 2020 pe capitole, subcapitole și titluri, în sumă de 860.212,20 mii lei-la venituri- și în sumă de 879.771,45 mii lei-la cheltuieli- diferența fiind acoperită din excedentul anului 2019 în sumă de 19.559,25 mii lei, conform **anexei nr. 2** la prezenta hotărâre.

 **(2)** Se aprobă bugetul local al Judeţului Cluj pe anul 2020 pe capitole, subcapitole și titluri-Secţiunea de funcţionare-, în sumă de 362.327,81 mii lei atât la venituri cât şi la cheltuieli, conform **anexei nr. 3** la prezenta hotărâre.

**(3)** Se aprobă bugetul local al Judeţului Cluj pe anul 2020 pe capitole, subcapitole și titluri-Secţiunea de dezvoltare-, în sumă de 497.884,39 mii lei-la venituri- și în sumă de 517.443,64 mii lei-la cheltuieli, diferența fiind acoperită din excedentul anului 2019 în sumă de 19.559,25 mii lei, conform **anexei nr. 4** la prezenta hotărâre.

**(4)** Detalierea bugetului local al Județului Cluj pe anul 2020 pe categorii-la venituri-, respectiv pe capitole și subcapitole-la cheltuieli- este cuprinsă în **anexa nr. 5** la prezenta hotărâre.

**Art. 3.** Se aprobă bugetul local al Județului Cluj pe anul 2020 defalcat pe capitole de cheltuieli, titluri, articole și aliniate, astfel:

a) la Capitolul 51.02 “Autorități publice” – suma de 51.918,08 mii lei conform **anexei nr. 6** la prezenta hotărâre;

b) la Capitolul 54.02 “Alte servicii publice generale” – suma de 15.088,66 mii lei conform **anexei nr. 7** la prezenta hotărâre;

c) la Capitolul 60.02 “Apărare națională”– suma de 370,00 mii lei conform **anexei nr. 8** la prezenta hotărâre;

d) la Capitolul 61.02 “Ordine publică și siguranță națională” – suma de 50,00 mii lei conform **anexei nr. 9** la prezenta hotărâre;

e) la Capitolul 65.02 “Învățământ” – suma de 38.914,41 mii lei conform **anexei nr. 10** la prezenta hotărâre;

 f) la Capitolul 66.02 “Sănătate” – suma de 78.696,32 mii lei conform **anexei nr. 11** la prezenta hotărâre;

g) la Capitolul 67.02 “Cultură, recreere, religie” – suma de 105.085,05 mii lei conform **anexei nr. 12** la prezenta hotărâre;

h) la Capitolul 68.02 “Asigurări și asistență socială” – suma de 133.754,00 mii lei conform **anexei nr. 13** la prezenta hotărâre;

i) la Capitolul 70.02 “Servicii și dezvoltare publică” – suma de 19.006,09 mii lei conform **anexei nr. 14** la prezenta hotărâre;

j) la Capitolul 74.02 “Protecția mediului” – suma de 47.847,61 mii lei conform **anexei nr. 15** la prezenta hotărâre;

k) la Capitolul 80.02 “Acțiuni generale economice” – suma de 6.401,58 mii lei conform **anexei nr. 16** la prezenta hotărâre;

l) la Capitolul 84.02 “Transporturi” – suma de 379.247,13 mii lei conform **anexei nr. 17** la prezenta hotărâre;

m) la Capitolul 87.02 “Alte acțiuni economice” – suma de 3.392,52 mii lei conform **anexei nr. 18** la prezenta hotărâre.

**Art. 4. (1)** Se aprobă bugetul instituţiilor publice şi activităţilor finanţate integral sau parţial din venituri proprii pe anul 2020, în sumă de 597.429,28 mii lei atât la venituri cât şi la cheltuieli, conform **anexei nr. 19** la prezenta hotărâre.

**(2)** Detalierea bugetului instituţiilor publice şi activităţilor finanţate integral sau parţial din venituri proprii pe anul 2020 pe categorii-la venituri-, respectiv pe capitole și subcapitole-la cheltuieli- este cuprinsă în **anexa nr. 20** la prezenta hotărâre.

**Art. 5.** Se aprobă bugetul instituțiilor publice și activităților finanțate integral sau partial din venituri proprii pe anul 2020, defalcat pe capitole de cheltuieli, titluri, articole și aliniate, astfel:

1. la Capitolul 54.10 “Alte servicii publice generale” – suma de 4.909,93 mii lei conform **anexei nr. 21** la prezenta hotărâre;
2. la Capitolul 65.10 “Învățământ” – suma de 57,51 mii lei conform **anexei nr. 22** la prezenta hotărâre;
3. la Capitolul 66.10 “Sănătate” – suma de 518.999,35 mii lei conform **anexei nr. 23** la prezenta hotărâre;
4. la Capitolul 67.10 “Cultură, religie, recreere” – suma de 66.862,49 mii lei conform **anexei nr. 24** la prezenta hotărâre;
5. la Capitolul 80.10 “Acțiuni generale economice” – suma de 6.600,00 mii lei conform **anexei nr. 25** la prezenta hotărâre.

**Art. 6. (1)** Se aprobă bugetul fondurilor externe nerambursabile pe anul 2020, în sumă de 220,99 mii lei la venituri și în sumă de 239,09 mii lei la cheltuieli, diferența fiind acoperită din excedentul anului 2019 în sumă de 18,10 mii lei, conform **anexei nr. 26** la prezenta hotărâre.

 **(2)** Detalierea bugetului fondurilor externe nerambursabile pe anul 2020 pe categorii-la venituri-, respectiv pe capitole și subcapitole-la cheltuieli- este cuprinsă în **anexele nr. 27 și 28** la prezenta hotărâre.

**Art. 7.** Se aprobă Programul de investiţii pe anul 2020, pe capitole, obiective de investiţii şi alte cheltuieli asimilate investiţiilor, conform **anexei nr. 29** la prezenta hotărâre.

**Art. 8**. Se aprobă repartizarea numărului de posturi pentru personalul neclerical pe culte religioase, conform **anexei nr. 30** la prezenta hotărâre.

**Art. 9. (1)** Se aprobă nivelul indemnizației de hrană pentru membrii Serviciului Public Județean Salvamont-Salvaspeo Cluj, în sumă de 85 lei/zi, pentru perioada participării la activitățile de patrulare și salvare, precum și a participării la formele de pregătire profesională, pentru activități a căror durată este de minim 8 ore.

**(2)** Se aprobă nivelul indemnizației de hrană pentru membrii Serviciului Public Județean Salvamont-Salvaspeo Cluj, în sumă de 60 lei/zi, pentru perioada participării la activitățile de patrulare și salvare, precum și a participării la formele de pregătire profesională, pentru activități a căror durată este sub 8 ore.

**Art. 10**. Se aprobă nivelul alocaţiei zilnice de hrană pentru consumurile colective din instituţiile de asistenţă socială ale Direcţiei Generale de Asistenţă Socială şi Protecţia Copilului Cluj şi din unităţile de învăţământ special, în sumă de 16,6 lei/zi/persoană, stabilită conform Hotărârii Guvernului nr. 904/2014.

**Art. 11.** Nominalizarea sumelor cuprinse în bugetul propriu pentru alte acţiuni de cultură, culte, tineret, sport, se face ulterior, prin hotărâri ale Consiliului judeţean.

**Art. 12.** Nominalizarea pe drumuri județene a sumei de 67.500,00 mii lei prevăzută la Capitolul 84.02 – Transporturi- se face ulterior, printr-un Program de lucrări aprobat prin hotărâre a Consiliului judeţean.

**Art. 13**. Sumele provenite din închirierea bunurilor proprietate publică a Județului Cluj (inclusiv pentru utilizare temporară), în cazul contractelor încheiate de titularul dreptului de administrare, se fac venituri la bugetul propriu al Judeţului Cluj astfel:

1. integral la bugetul local, atunci când activitatea titularului dreptului de administrare este subvenționată de la bugetul local,
2. 50% la bugetul local, atunci când activitatea titularului dreptului de administrare nu este subvenționată de la bugetul local.

 **Art. 14.** Se aprobă preluarea ca venit la bugetul local a sumei de 197,68 mii lei, reprezentând excedentul rezultat din execuția bugetului de venituri și cheltuieli a activității finanțate integral din venituri proprii a Direcției Generale de Asistență Socială și Protecția Copilului Cluj.

**Art. 15.** Anexele nr. 1 – 30 fac parte integrantă din prezenta hotărâre.

**Art. 16.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin direcţiile din cadrul aparatului de specialitate al Consiliului Judeţean Cluj, în colaborare cu entitățile nominalizate în anexele la prezenta hotărâre şi Direcţia Generală Regională a Finanţelor Publice Cluj-Napoca.

**Art. 17.** Prezenta hotărâre se comunică prin intermediul secretarului general al judeţului, în termenul prevăzut de lege, direcţiilor din cadrul aparatului de specialitate al Consiliului Judeţean Cluj; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet “www.cjcluj.ro”.

**Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tișe Simona Gaci**

**Nr. 53 din 20 februarie 2020**

*Prezenta hotărâre a fost adoptată cu 28 voturi “pentru” și 8 consilieri județeni nu au votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință toți consilieri județeni în funcție, din care 6 consilieri județeni au anunțat, la începutul ședinței, existența unui interes personal care privește adoptarea hotărârii în cauză și nu au fost luați în calcul la stabilirea cvorumului necesar.*